กลุ่มธนาคาร : การเทขายล่าสุดมองเป็นโอกาสในการซื้อ
29 มกราคม 2566

กลุ่มธนาคาร : การเทขายล่าสุดมองเป็นโอกาสในการซื้อ
ผลประกอบการ 4Q22
โดยรวมต่ำกว่าคาดจากผลขาดทุนจากการลงทุนและ ECL กำไรรวม 4Q22 ของธนาคารทั้ง 7 แห่งภายใต้การวิเคราะห์ของเราอยู่ที่ 3.73 หมื่นลบ. ลดลง 11% QoQ แต่เพิ่มขึ้น 16% YoY กำไรของกลุ่มธนาคารต่ำกว่าที่เราและตลาดคาดการณ์ไว้ 17% และ 12% ตามลำดับ เนื่องจาก
1) ผลขาดทุนจาก mark-to-market ของพอร์ตการลงทุนของ BBL และ SCB
2) ผลขาดทุนด้านเครดิตที่คาดว่าจะเกิดขึ้น (ECL) ของธนาคารส่วนใหญ่ที่สูงกว่าคาด
ธนาคารส่วนใหญ่รายงานรายได้ดอกเบี้ยสุทธิ (NII) ที่แข็งแกร่งขึ้นจากส่วนต่างรายได้ดอกเบี้ยสุทธิ (NIM) ที่เพิ่มขึ้น ซึ่งได้ประโยชน์จากอัตราดอกเบี้ยเงินกู้มาตรฐานที่เพิ่มขึ้น 2 ครั้งใน 4Q22 ขณะที่ดอกเบี้ยเงินฝากออมทรัพย์ยังคงเดิม ส่วนค่าใช้จ่ายดำเนินงาน (opex) และอัตราส่วนต้นทุน/รายได้สูงขึ้นใน 4Q22 จากผลกระทบตามฤดูกาล สินเชื่อรวมลดลงเล็กน้อย QoQ จากการชำระคืนหนี้ของธุรกิจขนาดใหญ่เป็นหลัก สินเชื่อรายย่อยเติบโตดีขึ้น ทำให้กำไรรวมของกลุ่มธนาคารปี 2022 อยู่ที่ 1.6 หมื่นลบ. เพิ่มขึ้น 14% YoY
ผลประกอบการ 4Q22 ของใครดูดีและไม่ดีบ้าง?
เราชอบผลประกอบการของ TTB KTB TISCO และ BBL แม้กำไรของ TISCO และ BBL ต่ำกว่าที่เราคาดการณ์ไว้เนื่องจาก TISCO ตั้งใจที่จะตั้งสำรองสูงขึ้น ขณะที่กำไรของ BBL ถูกกดดันจากรายการที่ไม่ได้มาจากธุรกิจหลักอย่างผลขาดทุนจากพอร์ตการลงทุน เราเชื่อว่าผลประกอบการของหุ้นทั้ง 4 ตัวนี้ดูดี เนื่องจากแสดงถึง NII ที่แข็งแกร่งขึ้น NIM ที่ดีขึ้น opex ที่มีการควบคุมอย่างดี และคุณภาพสินทรัพย์ที่ปรับดีขึ้นพร้อมกับปริมาณการก่อตัวของ NPL ใหม่ในระดับที่ยอมรับได้
เรามองว่าผลประกอบการของ SCB และ KKP ดูค่อนข้างอ่อนแอ แม้ว่า SCB จะสามารถปรับปรุง NIM และ NII ให้สอดคล้องกับอุตสาหกรรมและอัตราส่วน NPL เพิ่มขึ้นเพียงเล็กน้อย แต่เรามองว่าการก่อตัวใหม่ของ NPL สำหรับ SCB เพิ่มขึ้นอย่างมากและจะเป็นสัญญาณลบสำหรับการปรับปรุงคุณภาพสินทรัพย์ในปี 2566 กำไรของ KKP พลาดประมาณการของเราอย่างมาก เนื่องจากการตั้งสำรองจำนวน 700 ลบ. สำหรับผลขาดทุนจากธุรกรรมการซื้อขายเมื่อวันที่ 11 พ.ย.2565 แต่กำไรปกติเป็นไปตามคาด อย่างไรก็ตาม เรามองว่าคุณภาพสินทรัพย์ของ KKP ที่อ่อนตัวลงและผลขาดทุนจากรถที่ยึดมาจากลูกหนี้ยังคงเพิ่มขึ้น QoQ ซึ่งยังคงเป็นความกังวลของเราในปี 2566 ธนาคารส่วนใหญ่ยังคงอัตราสำรองต่อหนี้สูญ (coverage ratio) ในระดับสูงเนื่องจาก ความไม่แน่นอนในภาคการส่งออกที่อาจได้รับผลกระทบจากการเศรษฐกิจโลกที่ชะลอตัวในปี 2566
อุตสาหกรรมท่องเที่ยวที่ดีขึ้นและการขึ้นอัตราดอกเบี้ยนโยบายจะเป็นปัจจัยหนุนในครึ่งแรกของปี 2566
ปัจจัยหนุนของกลุ่มธนาคารในครึ่งแรกของปี 2566 ได้แก่
1) การปรับขึ้นอัตราดอกเบี้ยนโยบาย เนื่องจากธนาคารพาณิชย์ดูเหมือนจะมีความสบายใจมากขึ้นในการปรับขึ้นอัตราดอกเบี้ยเงินกู้ตามอัตราดอกเบี้ยนโยบาย
2) อุตสาหกรรมการท่องเที่ยวที่ดีขึ้น ซึ่งจะช่วยให้ความสามารถในการชำระหนี้ของลูกค้าเพิ่มขึ้นภายใต้การปรับโครงสร้างหนี้แบบเบ็ดเสร็จโครงการภายใต้ ธปท.
มุมมอง KS
เราคงมุมมองเชิงบวกต่อกลุ่มธนาคาร โดยการเทขายล่าสุดของหุ้นในกลุ่มเกิดจากความเชื่อมั่นเชิงลบต่อการตั้งสำรองสูงในระยะสั้น ขณะที่เราเน้นไปที่การปรับปรุงคุณภาพสินทรัพย์และ NIM ในปี 2566 หุ้นเด่นของเรายังคงเป็น TTB และ KTB
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
acebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #BANKING